**2013. évi CCXLVII. törvény**

**a Magyar Agrár-, Élelmiszergazdasági és Vidékfejlesztési Kamaráról szóló 2012. évi CXXVI. törvény módosításáról**

**13. §** A Tv. 45. § (4) bekezdése helyébe a következő rendelkezés lép:

„(4) Nem kötelezhető a (3) bekezdésben foglaltak szerinti nyilvántartásba vételi díj megfizetésére az a gazda, illetve gazdálkodó szervezet, aki (amely) igazolja, hogy a gazdasági kamarákról szóló törvény szerint fizetendő kamarai hozzájárulást az illetékes kereskedelmi és iparkamara részére már befizette. Az illetékes kereskedelmi és iparkamara mentesül a kamarai hozzájárulás agrárgazdasági kamara felé történő elszámolási kötelezettség teljesítése alól, mely rendelkezést a folyamatban levő eljárásokban is alkalmazni kell.”

**16. §** A Tv. 2. melléklete a következő szövegrésszel egészül ki:

„4675 Vegyiáru-nagykereskedelemből műtrágya és egyéb agrokémiai termékek nagykereskedelme

7490 Mezőgazdasági, vadgazdálkodási, erdőgazdálkodási szakmai tervezés, szakértés

7739 Gazdasági haszonállatok kölcsönzése”

**17. §** A Tv. a következő 56. §-sal egészül ki:

„56. § (1) Akinek kamarai tagsági viszonya kizárólag az egyes agrár tárgyú törvények módosításáról szóló 2013. évi CCXLVI. törvény (a továbbiakban: Mód. tv.) 18. § *b)-c)* pontjával megállapított rendelkezéseken alapul, tagsági viszonya 2013. december 31. napján a törvény alapján megszűnik, az általuk befizetett 2013. évre esedékes kamarai tagdíjat kérelemre 60 napon belül vissza kell fizetni.

(2) E törvénynek a Mód. tv. 15-16. §-ában foglalt rendelkezések alapján az agrárgazdasági tevékenységet folytató gazda, gazdálkodó szervezet tagsági viszonya e törvény alapján 2014. január 1. napjával keletkezik.”

**18. §** Hatályát veszti a

*a)* Tv. 14/A. §-a,

*b)* a Tv. 1. melléklet

„011904 Koszorúalap-készítés szalmából és szénából (saját termelésű alapanyagból)

016302 Koszorú- és virágkötés nem saját termelésű növényből (nem művirágból)

031101 Tengeri halászat

032101 Tengeri halgazdálkodás

103904 Pattogatott kukorica-, pirított napraforgómag-készítés (nem saját termelésű alapanyagból)

103905 Pattogatott kukorica-, pirított napraforgómag-készítés (saját termelésű alapanyagból)

107102 Friss cukrásztermékek készítése (nem közvetlen fogyasztásra)

107103 Friss kürtöskalács készítése (nem közvetlen fogyasztásra)

202001 Mezőgazdasági vegyi termék gyártása

283001 M.n.s. mezőgazdasági, erdészeti gép gyártása

283002 Mezőgazdasági traktor gyártása

331203 Egyéb mezőgazdasági gép javítása

331214 Mezőgazdasági traktor javítása

332013 Mezőgazdasági gép üzembe helyezése

466102 Mezőgazdasági gép, berendezés külkereskedelme

475206 Mezőgazdasági eszköz kiskereskedelme

477302 Állatgyógyászati készítmény kiskereskedelme

477601 Virág-, koszorú-, dísznövény-kiskereskedelem

477602 Hobbiállat-eledel- és takarmány-kiskereskedelem

477603 Dísznövényi szaporítóanyag-kiskereskedelem

477604 Műtrágya és agrokémiai termék kiskereskedelem

773101 Mezőgazdasági gép kölcsönzése

813001 Zöldterület-kezelés”

szövegrésze;

*c)* a Tv. 2. melléklet

„2120 Gyógyszerkészítmény gyártása

2830 Mezőgazdasági, erdészeti gép gyártása

4776 Dísznövény, vetőmag, műtrágya, hobbiállat-eledel kiskereskedelme

7731 Mezőgazdasági gép kölcsönzése

7500 Állat-egészségügyi ellátás”

szövegrésze.

**19. §** (1) E törvény - a (2) bekezdésben foglalt kivétellel - a kihirdetését követő nyolcadik napon lép hatályba.

(2) A törvény 18. § *a)* pontja 2014. március 15-én lép hatályba.